Urođeni imunski sistem
Urođeni imunski sistem brani domaćina od infekcija. Uključuje ćelije koje odmah prepoznaju i reagiraju na patogene (mikrobe). Urođeni odgovor imunskog sistema nije specifičan: reagira na isti način na sve patogene koje prepozna. Za razliku od adaptivnog imunskog sistema, urođeni sistem ne daje dugotrajni imunitet protiv specifičnih infekcija. Urođeni imunski sistemi pružaju neposrednu odbranu od infekcija, a nalaze se cijelom biljnom i životinjskom svijetu. Urođeni sistem, evolucijski je starija odbrambena strategija. To je glavni imunski sistem koji se nalazi u biljkama, gljivama, insektima i u primitivnim višećelijskim organizmima. Ovaj sistem nije prilagodljiv i ne mijenja se tokom životnog vijeka jedinke. Urođeni imunski sistem kičmenjaka: Djeluje kao fizička i hemijska barijera zaraznim uzročnicima. Ako to ne uspije, onda: Dobija imunske ćelije (poput prirodnih ćelija ubica) na infekciju stvarajući citokine ; Pokreće "kaskadu komplementa" za prepoznavanje bakterija, aktiviranje ćelija i uklanjanje mrtvih ćelija; Bijela krvna zrnca identificiraju i uklanjaju strane tvari prisutne u organima, tkivima, krvi i limfi; Aktivira adaptivni imunski sistem u procesu poznatom kao "prezentacija antigena".